2015. gada 14. aprīlī Rīkojums Nr. 187

Rīgā (prot. Nr. 20   33. §)

**Par civilās ekspertes dalību Eiropas Savienības Padomdevēja misijā civilā drošības sektora reformām Ukrainā**

1. Pamatojoties uz Starptautiskās palīdzības likuma 12. panta otro daļu, atbalstīt civilās ekspertes Daces Lukumietes, personas kods 170174-11983 (turpmāk – civilā eksperte), nosūtīšanu dalībai Eiropas Savienības Padomdevēja misijā civilā drošības sektora reformām Ukrainā (turpmāk – starptautiskā misija).

2. Saskaņā ar Ministru kabineta 2009. gada 13. janvāra noteikumu Nr. 35 "Kārtība, kādā civilo ekspertu nosūta dalībai starptautiskajā misijā, un dalības finansēšanas kārtība" (turpmāk – noteikumi Nr. 35) 7.2. apakšpunktu noteikt, ka civilās ekspertes piedalīšanās laiks starptautiskajā misijā ir no 2015. gada 15. aprīļa līdz 2016. gada 14. aprīlim.

3. Ņemot vērā starptautiskās misijas finansēšanas noteikumus, paredzēt, ka:

3.1. saskaņā ar noteikumiem Nr. 35 (7.3. apakšpunkts un 14. punkts) civilajai ekspertei netiek izmaksāta minēto noteikumu 15. punktā paredzētā piemaksa;

3.2. saskaņā ar noteikumiem Nr. 35 (14., 16. un 17. punkts) civilajai ekspertei tiek segti faktiskie izdevumi, nepārsniedzot šajā apakšpunktā norādītās summas:

3.2.1. veselības apdrošināšanas izdevumi 1788 *euro* apmērā gadā jeb 149 *euro* mēnesī (1 271 *euro* 2015. gadā un 517 *euro* 2016. gadā);

3.2.2. dzīvokļa (dzīvojamās telpas īres un komunālo pakalpojumu) izdevumi 15 793,88 *euro* gadā jeb 1 316,16 *euro* mēnesī (11 845 *euro* 2015. gadā un 3 949 *euro* 2016. gadā);

3.2.3. ceļa izdevumi (750 *euro* 2015. gadā un 250 *euro* 2016. gadā);

3.2.4. izdevumi par bagāžas transportēšanu (100 *euro* 2015. gadā un 100 *euro* 2016. gadā – pārceļoties uz misijas norises vietu un atgriežoties no tās);

3.2.5. obligātās vakcinācijas (100 *euro* 2015. gadā).

4. Ņemot vērā Eiropas Ārējās darbības dienesta noteiktās prasības, ka nosūtītājvalstij ir pienākums maksāt atalgojumu ekspertam, noteikt civilajai ekspertei atalgojumu (minimālās mēnešalgas apmērā) – 2015. gadā 3 096 *euro* un 2016. gadā 1 252 *euro*. Ārlietu ministrijai veikt valsts sociālās apdroši­nāšanas iemaksas – 2015. gadā 731 *euro* un 2016. gadā 296 *euro* apmērā.

5. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Ārlietu ministrijai finansējumu 17 893 *euro* apmērā šā rīkojuma 3. un 4. punktā minēto izdevumu segšanai.

6. Finanšu ministrijai precizēt un palielināt Ārlietu ministrijas budžeta bāzes izdevumus apakšprogrammā "Diplomātiskās misijas ārvalstīs" 6 364 *euro* apmērā (atlīdzībai 2 065 *euro* (tai skaitā atalgojumam 1 252 *euro*), precēm un pakalpojumiem 4 299 *euro*) civilās ekspertes darbības nodrošināšanai no 2016. gada 1. janvāra.

7. Uz dalības laiku starptautiskajā misijā:

7.1. Aizsardzības ministrijai nodrošināt civilajai ekspertei nepieciešamo ekipējumu – ķiveri un bruņuvesti;

7.2. Ārlietu ministrijai nodrošināt civilajai ekspertei klēpjdatoru ar administratora tiesībām.

Ministru prezidente Laimdota Straujuma

Ārlietu ministrs Edgars Rinkēvičs